
Projekteerimistingimuste kinnitamine
(Narva raudteejaama ooteplatvormi rekonstrueerimine)
	1. ASJAOLUD JA MENETLUSE KÄIK




29.11.2017. a taotles (linnavalitsuse dokumendiregistris taotluse nr 12321/1-12.1) Tehnilise Järelevalve Amet Narva Linnavalitsuse Arhitektuuri- ja Linnaplaneerimise Ametilt projekteerimistingimusi Narva raudteejaama ooteplatvormi rekonstrueerimiseks. 
Ooteplatvorm asub reformimata maal, mille osas on tehtud maa riigi omandisse jätmise taotlus ja selle maa tulevane valitseja on Majandus- ja Kommunikatsiooniministeerium. 
Raudteerajatiste (sh ooteplatvormi ja rööbastee) omanik on AS Eesti Raudtee. Nimetatud äriühing kui raudtee valdaja on kaasatud menetlusse vastavalt ehitusseadustiku §-le 73 (raudtee kaitsevöönd ja seal tegutsemise nõuded).  
Menetlusse on kaasatud Tehnilise Järelevalve Amet, millega peavad raudteerajatise projekteerimistingimused olema kooskõlastatud vastavalt ehitusseadustiku § 88 lõikele 2.
07.12.2017. a saadeti Majandus- ja Kommunikatsiooniministeeriumile, AS-ile Eesti Raudtee ja Tehnilise Järelevalve Ametile projekteerimistingimuste tingimuste eelnõu arvamuse avaldamiseks e-posti teel. 
Majandus- ja Kommunikatsiooniministeeriumilt ning AS-lt Eesti Raudtee ei laekunud vastuväiteid projekteerimistingimuste eelnõule.

Ehitusseadustiku § 31 lõike 6 kohaselt kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.
15.12.2017. a  esitas Tehnilise Järelevalve Amet arvamuse (linnavalitsuse dokumendiregistris kirja nr 13068/1-12.1) projekteerimistingimuste eelnõu kohta:

„TJA kooskõlastab Narva Linnavalitsuse Arhitektuuri- ja Linnaplaneerimise Ameti

projekteerimistingimuste eelnõu järgnevatel tingimustel:

- Projekti koostamisel tuleb muuhulgas juhinduda raudteeseadusest, ehitusseadustikust, teede- ja

sideministri 09.07.1999. a määrusest nr 39 „Raudtee tehnokasutuseeskirja kinnitamine“ ja selle

lisadest, majandus- ja taristuministri 17.07.2015. a määrusest nr 97 „Nõuded ehitusprojektile“ ning

majandus- kommunikatsiooniministri 04.12.2012. a määrusest nr 77 „Tava- ja kiirraudteesüsteemi

koostalitluse tehniliste kirjelduste kohaldamise kord1“;

- Esitatav projekt peab olema vormistatud mitte üle ühe aasta vanusel topogeodeetilisel alusplaanil (M

1:500), mis vastab majandus- ja taristuministri 14.04.2016 määrusele nr 34 „Topo-geodeetilisele

uuringule ja teostusmõõdistamisele esitatavad nõuded“;

- Esitada tehnovõrkude koondplaan topogeodeetilisel alusplaanil, millele on kantud projekteeritud ja

planeeritud tehnovõrgud, haljastus ning asendiplaaniline lahendus;

- Raudteerajatise projekt peab olema koostatud või kontrollitud pädeva isiku poolt, kes vastab

ehitusseadustiku §-des 23, 24, 25 sätestatud tingimustele;

- Vastavalt ehitusseadustiku § 89 ja § 90 väljastab raudteerajatistele ehitus- ja kasutusloa Tehnilise

Järelevalve Amet“.
Arhitektuuri- ja Linnaplaneerimise Amet on seisukohal, et võib Narva Linnavalitsus kinnitada projekteerimistingimuste eelnõu, milles on arvestatud Tehnilise Järelevalve Ameti ettepanekuga (vt  projekteerimistingimuste punkt 3.1.3).
	2. ÕIGUSLIKUD ALUSED



Ehitusseadustiku § 88 lõike 1 kohaselt  raudteerajatise projekteerimistingimused on nõutavad käesoleva seadustiku lisas 1 nimetatud ehitusloakohustusliku raudteerajatise ehitusprojekti koostamiseks, välja arvatud raudteerajatise lammutamiseks.
	3. OTSUS



	Kinnitada projekteerimistingimused Narva raudteejaama ooteplatvormi rekonstrueerimiseks järgnevalt: 


	

	3.1 ÜLDNÕUDED 



3.1.1 Ehitusprojekt koostada vastavalt AS Eesti Raudtee poolt väljastatud lähteülesandele, Eesti Vabariigis kehtivates seadustes ja Narva Linnas kehtivates määrustes sätestatule ning Eesti Standardite ja projekteerimisnormidega ettenähtud nõuetele. 

3.1.2 Esitada Arhitektuuri- ja planeerimise osakonnale kooskõlastamiseks Narva raudteejaama ooteplatvormi eskiis. Eskiisis esitada ka valgustimastide, välisvalgustite ja infotabloo näidised. Eskiisi ja kaaskirja võib esitada e-postile: info@narvaplan.ee.
3.1.3 Arvestada käesoleva korralduse punktis 1 toodud Tehnilise Järelevalve Ameti tingimustega. 
	

	4.  RAKENDUSSÄTTED




4.1    Käesolevad projekteerimistingimused on kehtivad kuni 26.12.2022. a.
4.2    Käesolev korraldus jõustub alates teatavakstegemisest.

4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

